Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: A jogellenes előállítás és a panaszos több órás fogva tartása sérti a Rendőrségről szóló 1994. évi XXXIV. törvény szabályait, ezáltal
Paragraph Index: 427

(1) bek.]. Az emiatt tett panasz ügyében a határozathozatal mellőzése a jogorvoslathoz való jog [Alk. 57. § (5) bek.] sérelmével összefüggő alkotmányos visszásságot okoz. A panaszost a Zalaegerszegi Rendőrkapitányságra előállították. Az előállítás oka az volt, hogy a panaszos egy kft. épülete előtt — mivel a kft. nem fizette ki a részére járó pénzt — felirattal ellátott papírmellényben követelte a tartozás megfizetését. A mellényre a kft. ügyvezetőinek nevét írta. A „V. I., K. F., adjátok vissza a pénzünket” szövegben a nevek teljes alakjukban szerepeltek. A panasz alapján az állampolgári jogok országgyűlési biztosának általános helyettese vizsgálatot rendelt el. A panaszos által beküldött iratok és a Zalaegerszegi Rendőrkapitányság vezetőjétől kapott szóbeli tájékoztatás alapján a következőket állapította meg: A panaszos cselekménye — amelyet követelésének érvényesítésére, a jog által szabályozott lehetőségek helyett alkalmazott — nem jelentett veszélyt a közbiztonságra, nem akadályozta a járókelőket vagy a közúti közlekedést, nem volt rendzavarásnak minősíthető. A cselekménnyel összefüggésben — a magánindítvány megtétele érdekében — a rendőri beavatkozás csak a személyazonosság megállapítására terjedhetett volna ki. Az intézkedés alá vont személy mozgási szabadságát a személyazonosság megállapításáig korlátozhatták volna. A kapitányságon az előállításra, illetve a panaszos kihallgatására vonatkozó dokumentumok nem találhatók, ezért az iratok alapján az intézkedés elrendelésének oka és az utasítást adó személye nem állapítható meg teljes pontossággal. 2000/88/II. szám

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes